Savnede brødre kommet til rette
Det ble satt i gang en større leteaksjon etter guttene, men like etter klokken 18.30 opplyser politiet at guttene er kommet til rette igjen Guttene ble meldt savnet like etter klokken 17 av sine foreldre, etter at de ikke hadde vært sett på en times tid - Vi har en del politipatruljer ute, og vi har startet med hundesøk. Røde Kors, Norsk Folkehjelp og Norske Redningshunder vil komme til stedet etter hvert, sier operasjonsleder Olav Myrvold i Søndre Buskerud politidistrikt til NTB. Brødrene, som hadde lekt på et jorde i nærheten av hjemmet sitt, ble sist observert i Bergflødtveien i Lier og har ikke vært sett siden rundt klokken 16.15. De ble meldt savnet av foreldrene sine like etter klokken 17 torsdag. - Vi har en del politipatruljer ute, og vi har startet med hundesøk. Røde Kors, Norsk Folkehjelp og Norske Redningshunder vil komme til stedet etter hvert, sier operasjonsleder Olav Myrvold i Søndre Buskerud politidistrikt til NTB. Foreldrene hadde funnet en trillebår som guttene lekte med tidligere på dagen i Bergflødtveien, og leteaksjonen pågår nå i dette området. - Vi har ikke mistanke om at det har skjedd noe spesielt, sier Myrvold. Den fire år gamle gutten skal være iført en brun bukse og en blårutete hettejakke, mens den eldste gutten skal ha på seg en lys bukse og en grå jakke.
De to brødrene på fire og seks år som ble meldt savnet i Lier torsdag ettermiddag er kommet til rette, melder Søndre Buskerud politidistrikt.